በኢትዮጵያ የወባ በሽታን መከላከል አበረታች ውጤት እያስመዘገበ ነው
በኢትዮጵያ ዕድሜያቸው ከአምስት ዓመት በታች በሆኑ ህጻናት ላይ የወባን በሽታን የመከላከል ጥረት  ተጨባጭ ውጤት ተጨባጭ ውጤት ማስመዝገቡን በኢትዮጵያ የአሜሪካ ዲፕሎማቲክ ልዑክ ገለጹ፡፡ኢትዮጵያን ጨምሮ ሌሎች ከሰሃራ በረሃ በታች ያሉ አገሮችን ከወባ በሽታ ጉዳት ለመታደግ ዩናይትድ ስቴትስ ከፍተኛ ድጋፍ እያደረገች እንደሆነ ፒተር ቭሩማን በፅሑፋቸው አስታውቀዋል፡፡የአሜሪካን መንግስት በኢትዮጵያ የወባ በሽታን ለመከላከል የሚደረገውን ጥረት ለማገዝ 20 ሚሊየን የወባ መከላከያ አጎበሮችን፣ 9 ሚሊየን የወባ በሽታ መመርመሪያ ቁሳቁሶችን እና 15 ሚሊየን የወባ በሽታ መከላከያ መድሐኒቶችን መለገሱን ተመለክቷል፡፡በዓለማችን ከ1993 ዓ.ም. አስከ 2007 በተለይም ዕድሜያቸው ከአምስት ዓመት በታች በሆኑ ሕጻናት ከወባ በሽታን ለመከላከል ከሰሃራ በታች ባሉ አገራት መጠን በ6 ነጥብ 8 ሚሊየን ሕዝቦችን በወባ በሽታ ከመሞት መታደግ መቻሉን የዓለም ጤና ድርጀት አስታውቋል፡፡ ይሁን እንጂ በዓለማችን አሁንም ድረስ በየሁለት ደቂቃው አንድ ሕፃን በወባ በሽታ ይሞታል፡፡እንደ ኒውስ ናው ዘገባ የወባ በሽታን ለመከላከል በኢትዮጵያ ብሎም በዓለም ላይ ለመከላከል ሁሉም አገር ዓቀፍና ዓለም አቀፍ ባለድርሻ አካላት ጥረቱን እንዲደግፉ ፒተር ቭሩማን ጥሪያቸውን አቅርበዋል፡፡ 